**KUTSESTANDARD**

**Turvajuht, tase 5**

Kutsestandard on dokument, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutse nimetus** | **Eesti kvalifikatsiooniraamistiku (EKR) tase** |
| Turvajuht, tase 5 | 5 |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Turvategevuse eesmärk on tagada turvaobjekti turvalisus. Turvategevust teostavad turvaettevõtja ja siseturvakorraldaja (lisa 1 – kutsestandardis kasutatud terminid). Turvaobjektiks võib olla isik, vara või kogunemine ja sellega seotud maa-ala, mida valvatakse või kaitstakse või kus korda peetakse.Turvajuht on turvateenistuja, kes osaleb turvamisel ja vastutab turvamise, turvateenistuja väljaõppe korraldamise ja turvaauditi läbiviimise eest ning vastab turvategevuse seaduses sätestatud turvajuhi nõuetele ning kellel on kutseseaduse alusel antud turvajuhi kutse.Tema peamised tööülesanded on:1) turvaobjekti turvamises osalemine;2) turvateenistujate töö korraldamine;3) turvateenistujate juhtimine ja juhendamine; 4) turvateenistujate töö kontrollimine ja järelevalve;5) turvaobjekti ohu hindamine ning ohu ennetamiseks ja tagajärgede vähendamiseks kirjalike soovituste koostamine;6) turvaauditi läbiviimine ja turvaauditi aruande koostamine; 7) turvaplaani koostamine.Turvajuhi töö on üldjuhul fikseeritud päevatöö, aga ette tuleb ka tööülesannete täitmist öösiti ja nädalavahetustel. Ta töötab nii sise- kui ka välitingimustes. Turvajuhina töötamine eeldab pidevat suhtlemist kolleegide, klientide ja koostööpartneritega. Turvajuht võib kokku puutuda ohuteguritega (emotsionaalsed ja füüsilised rünnakud, kõrgendatud emotsionaalne pinge jm).Turvajuhi peamised töövahendid on sidevahendid, relvad (sh tulirelv vastavalt relvaseadusele ning talle antud õiguslikule loale või pädevusele) ja erivahendid, valveseadmestikud ja tuleohutuspaigaldised olenevalt tööülesannetest, IKT-vahendid ja -süsteemid. Turvajuhina töötamine eeldab üldjuhul B-kategooria mootorsõiduki juhiluba.Lisaks turvajuhi kutsele on turvateenistuja kutsealal valvetöötaja, tase 3, ja turvatöötaja, tase 4. Valvetöötaja jälgib turvaobjekti ja selle ümbrust ohu ennetamiseks või väljaselgitamiseks. Turvatöötaja ülesanne on isikule või varale suunatud ohu tõrjumine või rikkumise kõrvaldamine. Turvajuhil, tase 5 on ka valvetöötaja, tase 3, ja turvatöötaja, tase 4 kompetents. |
| **A.2. Tööosad** |
| A.2.1. Turvategevuseks ettevalmistumineA.2.2. Turvaobjekti turvamineA.2.3. Läbipääsuõiguste kontrollimine ja piirangute rakendamineA.2.4. Korra või käitumisnõuete järgimise tagamineA.2.5. Turvaobjektile suunatud ohu tõrjumine või rikkumise kõrvaldamine, sh meetmete rakendamineA.2.6. Füüsilise jõu, erivahendi ja relva kasutamineA.2.7. Ohu ennetamine ja tegutsemine erakorralise sündmuse korralA.2.8. Side-, valve- ning teiste seadmete kasutamineA.2.9. Liikuva turvaobjekti turvamine A.2.10. Turvateenistujate juhendamine ja meeskonna juhtimineA.2.11. Turvaauditi läbiviimine ja turvaplaani koostamineA.2.12. Turvateenistuja väljaõppe korraldamine ja läbiviimine |
| **Valitavad tööosad** |
| A.2.13. Tulekustutite vaatlemine ja kontrollimine |
| **A.3. Kutsealane ettevalmistus** |
| Turvajuhi hariduslik ja kutsealane ettevalmistus on reguleeritud turvategevuse seadusega |
| **A.4. Enamlevinud ametinimetused** |
| Turvajuht, siseturvajuht |
| **A.5. Regulatsioonid kutsealal tegutsemiseks** |
| Turvategevuse seaduse ja siseministri määruse „Turvategevuse eeskiri“ järgi on töötamiseks nõutud turvajuhi kutse. |
| **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvab• Turvatehnika kasutamise ja tuleohutuse tagamise teadmised ja oskused • IKT-oskused, nt töö videovalve tehnika, näotuvastusprogrammide ja perimeetri valvesüsteemidega • Teadmised turundusest ja teenusdisainist • Kolleegide koolitamise oskus • Hea suhtlemis-,  läbirääkimis- ja enesekehtestamisoskus • Keelteoskus, peamiselt eesti, vene ja inglise keele oskus |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Turvajuhi, tase 5, kutse koosneb üldoskustest, kohustuslikest ja valitavatest kompetentsidest. Kutse taotlemisel tuleb tõendada üldoskused (B.2) ja kohustuslikud kompetentsid (B.3.1–B.3.12 ja B.14). Lisaks on võimalik tõendada valitavat kompetentsi B.3.13. |
| **Kvalifikatsiooninõuded kutse taotlemisel, kutse taastõendamisel** |
| Kutse taotlemisel1. Keskharidus
2. Vähemalt 18-aastane
3. Eesti kodanik või isik, kes on Eestis omandanud elamisõiguse või kellele on antud Eesti elamisluba
4. Eesti keele oskus B2-tasemel
5. Puuduvad karistusregistris andmed tahtlikult toimepandud kuriteo kohta
6. Terviseseisund võimaldab täita tööülesandeid
7. On läbinud turvajuhi õppe ettenähtud mahus

Kutse taastõendamisel1. Kehtiv turvajuhi kutse või kutse kehtivusaja lõpust ei ole möödas rohkem kui 6 kuud
2. Eesti kodanik või isik, kes on Eestis omandanud elamisõiguse või kellele on antud Eesti elamisluba
3. Puuduvad karistusregistris andmed tahtlikult toimepandud kuriteo kohta
4. Terviseseisund võimaldab täita tööülesandeid
5. Läbitud täiendusõpe ettenähtud mahus
 |

|  |
| --- |
| **B.2.** **Turvajuht, tase 5,****üldoskused**  |
| 1. Järgib tööd tehes juhiseid, valdkondlikke nõudeid, eeskirju, õigusakte, standardeid jmt.
2. Kasutab oma töös eesti keelt vastavalt keeleseaduses kehtestatud nõuetele.
3. Kasutab oma töös arvutit probleemilahenduse jaoks vilunud kasutaja tasemel ning infotöötluse, kommunikatsiooni, ohutuse, sisuloome jaoks iseseisva kasutaja tasemel (lisa 2 – digipädevuste enesehindamisskaala).
4. Kohandab oma käitumist ja suhtlemisviisi, lähtudes suhtluspartnerist, rollidest, olukorrast jmt.
5. Märkab võimalikke probleeme ja võtab meetmeid nende tekkimise vältimiseks.
6. Loob olukorra lahendamisel teiste inimestega hea kontakti, väljendab end viisakalt ja arusaadavalt.
7. Lahendab konflikte omal initsiatiivil või kellegi palvel, leides sobivaima lahendusviisi.
8. Lahendab teiste ja iseenda püstitatud ülesandeid minimaalse juhendamisega.
9. Teeb ühiste eesmärkide nimel tõhusat koostööd, mõistes enda ja kolleegide rolli meeskonnas ning käitudes usaldusväärselt ja koostööd soodustavalt.
10. Säilitab keerukates olukordades rahu ega kaota enesekontrolli.
 |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Turvategevuseks ettevalmistumine** | **EKR tase 5** |
| Tegevusnäitajad1. Koostab turvaobjekti tööjuhendid vastavalt turvaplaanile.
2. Teavitab turvateenistujaid turvaobjekti terviklikkusest.
3. Tagab turvaobjektil vajalike töövahendite olemasolu.
4. Korraldab turvateenistujatele väljastatud töövahendite korrasoleku.
5. Korraldab turvaobjektil avastatud puuduste ja ohtude kõrvaldamise turvateenistujate pädevuste piires.
6. Teavitab tellijat turvaobjektil avastatud puudustest ja ohtudest, mida ei ole võimalik kõrvaldada turvateenistujate poolt.
 |
| TeadmisedTöövahendite hoiustamine |
| **B.3.2. Turvaobjekti turvamine** | **EKR tase 5** |
| Tegevusnäitajad1. Korraldab valvamist, kaitsmist ja korra pidamist turvaobjektil vastavalt turvaplaanile.
2. Korraldab turvaobjektil avaliku korra tagamist.
3. Korraldab turvaobjektil sisekorraeeskirja täitmist.
4. Korraldab turvaobjekti jälgimist eesmärgiga tuvastada võimalikud ohud.
5. Korraldab turvaobjekti ohustanud sündmuste ja kohaldatud meetmete fikseerimise (tulenevalt turvategevuse seadusest) ning teabe edastamise.
6. Korraldab muude turvaobjektiga seotud sündmuste fikseerimise ja teabe edastamise.
7. Teeb ettepanekuid turvaobjekti turvaplaani parendamiseks.
8. Viib läbi turvateenistujate täiendavat instrueerimist muudatustest tööjuhendites.
 |
| TeadmisedTöövahendite kasutamine |
| **B.3.3. Läbipääsuõiguste kontrollimine ja piirangute rakendamine** | **EKR tase 5** |
| Tegevusnäitajad1. Korraldab turvaobjektile sisenemise ja seal viibimise kontrolli.
2. Korraldab isikusamasuse tuvastamise vastavalt turvaobjekti kasutamise korrale.
3. Korraldab turvaobjektile õigusliku aluseta sisenemise tõkestamise.
4. Sekkub ja rakendab vajaduse korral kaitsetegevuse meetmeid kõrvalise isiku viibimisele turvaobjektil oma pädevuse piires.
 |
| **B.3.4. Korra või käitumisnõuete järgimise tagamine** | **EKR tase 5** |
| Tegevusnäitajad1. Korraldab korra pidamist avalikul koosolekul korrakaitseseaduse nõuete järgi.
2. Korraldab käitumisnõuete järgimise tagamise vastavalt turvaobjekti asukohas kehtivale avalikus kohas käitumise eeskirjale, korrale ja reeglitele.
3. Korraldab käitumisnõuete järgimise tagamise vastavalt turvaobjekti turvaplaanile.
4. Korraldab turvaobjektil korra või käitumisnõuete järgimise.
 |
| TeadmisedTurvaobjekti asukoha järgse kohaliku omavalitsuse avaliku korra regulatsioon |
| **B.3.5. Turvaobjektile suunatud ohu tõrjumine või rikkumise kõrvaldamine, sh meetmete rakendamine** | **EKR tase 4** |
| Tegevusnäitajad1. Järgib ohu tõrjumisel või rikkumise kõrvaldamisel turvategevuse seadusest tulenevaid meetmete kohaldamise üldnõudeid.
2. Kohaldab vastavalt ohule ja rikkumisele järgnevaid meetmeid:
	1. suuline nõue;
	2. isiku peatamine ja dokumendi nõudmine;
	3. isikusamasuse tuvastamine;
	4. isiku kontroll;
	5. vallasasja kontrollimine ja hoiule võtmine;
	6. turvaobjektile sissepääsu tõkestamine;
	7. turvaobjektilt kõrvaldamine;
	8. isiku kinnipidamine.
3. Kasutab vajaduse korral ohu tõrjumiseks või rikkumise kõrvaldamiseks füüsilist jõudu, erivahendit või relva.
4. Fikseerib objekti ohustanud sündmuse asjaolud vastavalt turvategevuse eeskirjale.
 |
| **B.3.6. Füüsilise jõu, erivahendi ja relva kasutamine** | **EKR tase 4** |
| Tegevusnäitajad1. Järgib füüsilise jõu, erivahendi või relva kasutamisel turvategevuse seaduses kehtestatud nõudeid.
2. Hindab füüsilise jõu või erivahendi kasutamise vajadust ja proportsionaalsust vajaliku meetme rakendamiseks.
3. Hoiatab füüsilise jõu, erivahendi ja relva kasutamise eest, välja arvatud juhul, kui hoiatada ei ole võimalik kiireloomulist kasutamist nõudva olukorra tõttu.
4. Kasutab füüsilist jõudu ründe tõrjumiseks või meetme kohaldamiseks.
5. Kasutab erivahendit, et tõkestada enda või teise isiku vastast rünnet.
6. Kasutab gaasipihustit, kumminuia või teleskoopnuia, et tõkestada enda või teise isiku vastast rünnet või tõrjuda grupiviisilist rünnet.
7. Annab füüsilise jõu, erivahendi või relva kasutamise järel esmaabi.
8. Teavitab turvamise käigus isikule tervisekahjustuse tekitamisest või surma põhjustamisest, samuti igast tulirelva kasutamise juhtumist, helistades hädaabinumbril ning teavitades asjakohaseid isikuid.
 |
| TeadmisedTulirelva kasutamise õiguslikud alused |
| **B.3.7. Ohu ennetamine ja tegutsemine erakorralise sündmuse korral** | **EKR tase 5** |
| Tegevusnäitajad1. Korraldab turvateenistujate poolt turvaobjekti tuleohutusnõuete täitmise lepingus kokkulepitud tegevuste ulatuses.
2. Korraldab vastavalt tuleohutuse seadusele ja lepingule valdaja poolt delegeeritud tuleohutusnõuete täitmist turvaobjektil.
3. Hindab olukorda ja tegutseb vastavalt tulekahju korral tegutsemise plaanile.
4. Kasutab tulekahju korral sobivaid tulekustutusvahendeid, lähtudes tulekahju eripärast.
5. Helistab hädaabinumbril, avastades turvaobjektil ohu inimese elule ja tervisele ning kliendi varale (äkkrünnak, pommioht, loodusõnnetus jm), ja edastab teabe sündmuse kohta.
6. Fikseerib sündmuse asjaolud vastavalt oma tööjuhendile ja teavitab asjakohaseid isikuid.
7. Jälgib olukorda kuni ohu kõrvaldamiseni.
8. Teeb koostööd operatiivteenistustega.
 |
| **B.3.8. Side-, valve- ning teiste seadmete kasutamine** | **EKR tase 5** |
| Tegevusnäitajad1. Korraldab turvateenistujate poolt side-, valve- ning teiste seadmete kasutamist turvaobjektil.
2. Kasutab teabe vahetamiseks sidevahendeid ja teisi infoedastusvahendeid lähtuvalt objekti eripärast ja tööjuhendist.
3. Kasutab mehaanilise kaitse vahendeid vastavalt objekti eripärale, arvestades vahendite tööpõhimõtteid ja kasutusjuhendit.
4. Eristab ja tuvastab häiresignaali põhjuseid, arvestades valveseadme kasutusjuhendit, kasutab valveseadmestikku vastavalt turvaobjekti töökorraldusele, kasutab valvepiirkonnas olukorra jälgimiseks jälgimisseadmestikku ning käitleb videosalvestuse materjale vastavalt tööjuhendile.
5. Eristab ja tuvastab tulekahju häiresignaali asukoha ja häire liigi, arvestades süsteemi kasutusjuhendit ja süsteemide üldpõhimõtteid, hindab saadud teavet ning valib edasise tegutsemisviisi, lähtudes kehtestatud korrast.
6. Teeb ettepanekuid uute tehniliste lahenduste kasutuselevõtmiseks ja turvaplaani täiendamiseks.
 |
| TeadmisedIsiku kontrolli tehnilised vahendid (nt X-ray metallidetektor, kaubakaitse elemendi detektor) |
| **B.3.9. Liikuva turvaobjekti turvamine** | **EKR tase 5** |
| Tegevusnäitajad1. Planeerib ja vajaduse korral teostab liikuva turvaobjekti turvamist jalgsi või sõidukiga vastavalt turvaplaanile.
2. Teavitab turvateenistujaid liikuva turvaobjekti turvamise taktikast.
3. Järgib liikuva turvaobjekti turvamise (sh eskordi, inkassatsiooni ja isikukaitse) õiguslikke aluseid, regulatsioone ja norme.
4. Kasutab liikuva turvaobjekti turvamisel tehnilisi erilahendusi (sõiduk, sidevahend, relvad, isikukaitsevahendid, veose kaitsevahendid jm), olles eelnevalt kontrollinud nende korrasolekut.
5. Järgib avalikust ruumist tulenevat turvataktikalist eripära liikuva turvaobjekti turvamisel.
6. Hindab turvamise käigus liikuva turvaobjekti vastu suunatud rünnete riske ja korrigeerib oma tegevusi riskide maandamiseks.
7. Tegutseb liikuva turvaobjekti vastu suunatud ründe ajal ning ründe järel vastavalt turvataktikalisele olukorrale.
8. Analüüsib liikuva turvaobjekti turvamisel tekkinud olukordi ja planeerib vajaduse korral muudatused ja ennetavad tegevused.
 |
| **B.3.10. Turvateenistujate juhendamine ja meeskonna juhtimine** | **EKR tase 5** |
| Tegevusnäitajad1. Planeerib turvamist vastavalt regulatsioonidele, lepingulistele kohustustele ja turvaplaanile.
2. Töötab välja turvateenistujate tööjuhendid.
3. Juhendab turvamises osalevaid turvateenistujaid ning abipersonali turvaplaanis ettenähtud tingimustel ja korras kohapeal või sidevahendeid kasutades.
4. Organiseerib turvateenistujate turvaobjektipõhist õpet, lähtudes koolitusvajadusest.
5. Asub vajaduse korral juhtima turvateenistujate tegevusi kuni olukorra lahendamiseni või pädevate ametiisikute saabumiseni, kui ta viibib erakorralise sündmuse ajal turvaobjektil.
6. Juhib meeskonda, andes selgeid ja täpseid juhiseid ning korraldusi meeskonna liikmetele, arvestades meeskonnaliikmete erinevustega, motiveerib ja tunnustab meeskonnaliikmeid.
 |
| **B.3.11. Turvaauditi läbiviimine ja turvaplaani koostamine** | **EKR tase 5** |
| Tegevusnäitajad1. Hindab turvaobjektist ning selle ümbrusest tulenevaid riske ja ohte, mõistab seoseid nende vahel ning võimalikke tagajärgi.
2. Leiab tuvastatud riskide ja ohtude maandamiseks sobivad meetmed.
3. Koostab kirjaliku turvaauditi aruande turvaobjekti riskide maandamiseks ja ohtude ennetamiseks.
4. Koostab turvaauditi aruande alusel turvaplaani mehitatud turvamiseks.
 |
| **B.3.12. Turvateenistuja väljaõppe korraldamine ja läbiviimine** | **EKR tase 5** |
| Tegevusnäitajad1. Korraldab turvateenistujate põhiõpet, täienduskoolitust ja erikoolitust ning koostab väljaõppe kavad.
2. Planeerib turvateenistujate täienduskoolituse ja erikoolituse vajadust.
3. Hindab turvateenistuja väljaõppe läbiviijate valdkondlikku pädevust.
4. Hindab turvateenistuja väljaõppe vastavust püstitatud eesmärkidele.
5. Viib vajaduse korral läbi turvateenistuja väljaõpet vastavalt oma pädevusele.
6. Dokumenteerib turvateenistuja väljaõppe vastavalt õigusaktidele.
 |
| TeadmisedNõuded koolitustegevusele, turvategevuses kasutatavate koolituste sisu, täiskasvanute koolituse seadus, kvalifikatsiooninõuded koolitajale |

**VALITAVAD KOMPETENTSID**

|  |  |
| --- | --- |
| **B.3.13. Tulekustutite vaatlemine ja kontrollimine** | **EKR tase 5** |
| Tegevusnäitajad1. Vaatleb ja kontrollib iseseisvalt tulekustuteid (pulberkustuti, vesi-, rasva-, ja vahtkustuti, süsihappegaaskustuti) ning utiliseerib need.
2. Vaatleb ja kontrollib iseseisvalt tuletõrje voolikusüsteemi.
3. Dokumenteerib tulekustutite vaatluse ja kontrollimise.
4. Dokumenteerib tuletõrje voolikusüsteemi vaatluse ja kontrollimise.
 |
| TeadmisedTuleohutuse seadus ja selle rakendusaktid, seadme ohutuse seadus, standardist EVS-EN 3-7 tulenevad nõuded |

**KUTSET LÄBIVAD KOMPETENTSID**

|  |  |
| --- | --- |
| **B.3.14. Kutset läbivad kompetentsid** | **EKR tase 5** |
| Tegevusnäitajad1. Juhendab ja toetab meeskonnaliikmeid ülesannete täitmisel ning oskuste ja teadmiste omandamisel ja arendamisel.
2. Annab isikutele esmaabi.
3. Kutsub vajaduse korral meditsiinilise abi.
4. Tagab sündmuskoha puutumatuse.
5. Fikseerib sündmuse asjaolud vastavalt tööjuhendile, arvestades turvategevuse seaduses kehtestatud nõudeid.
6. Koostab objekti valvamiseks ja kaitsmiseks töökorralduslikke juhendeid.
7. Korraldab ohutu töökeskkonna tagamise ja jälgib ohutusnõuete täitmist objektil.
8. Hindab ohutusega seotud riske objektil, teeb ettepanekuid riskide maandamiseks.
9. Korraldab andmete nõuetekohase töötlemise.
 |
| TeadmisedTurvamise õiguslikud alused, isikuandmete kaitse regulatsioonid, sh isikuandmete kaitse määrus, turvamise erialane terminoloogia |

**C-osa**

**ÜLDTEAVE JA LISAD**

|  |
| --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad:
 | Juhan Aia, Viking Security ASAnneli Annist, Politsei- ja PiirivalveametAndres Harak, AS Lääne-Tallinna KeskhaiglaKaido Kalamets, AS G4S EestiKaimar Karuauk, Forus Security ASMarius Kupper, AS Eesti Raudtee, PäästeametAndre Lilleleht, Eesti Turvaettevõtete LiitSiiri Lõhmus, AS Tallinna SadamNurmely Mitrahovitš, Siseministeerium |
| 1. Kutsestandardi kinnitaja
 | Vara- ja Isikukaitse Kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 |  |
| 1. Viide Ametite Klassifikaatorile (ISCO 08)
 | 5414 Turvatöötajad |
| 1. Viide Euroopa kvalifikatsiooniraamistikule (EQF)
 | 5 |
| **C.2. Kutse nimetus võõrkeeles** |
| Inglise keeles *Security supervisor* |
| **C.3. Lisad** |
| Lisa 1. Kutsestandardis kasutatud terminidLisa 2. Digipädevuste enesehindamisskaala |